XIX 
sSvaki je čovjek iztraživalac prirode, svaki je čovjek naravoslo- 
vac“. Onda ne ćemo ni mi biti onako na malu broju i osam- 
ljeni, kao što sada, pa nam ne će biti težko namiriti i veće po- 
trebe družtva, te i svoje djelovanje razširiti. 
Ne samo zagrebačka publika, koja je s pohvalnim interesom 
polazila predavanja, već i vanjski krugovi očekuju od nas, da 
im iz naravoslovnih struka podamo što razumljivo i zanimivo. 
A naša bi se zadaća imala razširiti nastojanjem, da se i u 
hrvatskom narodu razprostre znanje naravoslovnih nauka, koje 
se i onako svestrano ciene. 
sMatica hrvatska“ s veseljem bi u tom pogledu stupila s 
„Naravosl. družtvom“ u savez. O tom se je već ove godine pre- 
govaralo, te bi popularna predavanja pod naslovom „Popularna 
predavanja iz naravoslovnih struka. Prilog ,Naravosl. družtva“ 
Matica kao redovitu knjigu svojim članovom razašiljala. Tim bi 
naravoslovne znanosti zasegnule u sve slojeve narodne. 
Dična ,Matica“ ne samo da je pripravna na svoj trošak 
izdavati predavanja, nego će i pisce honorirati. 
I ovogodišnja predavanja bila bi već za ,Maticu“ prire- 
djena, nu jedan razlog što nijesu, jest, da ih je bilo malo, a drugo: 
nijesu sva gospoda svoja predavanja napisala, pa se je to ostavilo 
za drugu godinu. 
Čuveni afrički putnik dr. Holub držao je predavanje o svom 
putu po unutrašnjoj Africi. Spominje, da mu je ,Naravoslovno 
družtvo“ išlo na ruku, te se imamo nadati, da će od svoje bo- 
gate sbirke i našim zavodom priposlati koju vriednu stvar. 
U držanih sjednicah ravnateljstva ,Hrv. naravosl. družtva“ 
nije se zaključilo ništa važno i principielno. 
U sjednici od 8. prosinca nadošla je pismena zahvalnica 
člana ravnateljstva gosp. Frana Kesterčaneka na časti, koju je 
cielo vrieme kao odbornik revno obnašao. 
U istoj sjednici prijavio je predsjednik, da je dr. Banjavčić 
pristupio družtvu kao novi utemeljiteljni član. 
Inače broj članova prošle godine nije pretrpio spomena 
vriedne promjene. 
Tim završujem izvješće, te molim, da ga slavna skupština 
primi na znanje. 
